b'\n_START_ARTICLE_\nFreefall\n_START_PARAGRAPH_\nFreefall: America, Free Markets, and the Sinking of the World Economy on yhdysvaltalaisen taloustieteilij\xc3\xa4n Joseph Stiglitzin vuonna 2010 ilmestynyt teos, jossa h\xc3\xa4n k\xc3\xa4sittelee Yhdysvalloista asunto- ja finanssikuplana liikkeelle l\xc3\xa4hteneen kriisin syit\xc3\xa4._NEWLINE_Stiglitz on keynesil\xc3\xa4inen taloustieteilij\xc3\xa4: hyv\xc3\xa4n yhteiskunnan perusta on markkinat, mutta julkinen valta on keskeisess\xc3\xa4 osassa. Teoksessaan Stiglitz k\xc3\xa4ytt\xc3\xa4\xc3\xa4 taloustieteen perusk\xc3\xa4sitteit\xc3\xa4, kuten ulkoisvaikutus, kannustimet ja informaation jakautuminen ep\xc3\xa4tasaisesti. H\xc3\xa4nen n\xc3\xa4kemyksens\xc3\xa4 asuntokuplasta on, ett\xc3\xa4 v\xc3\xa4h\xc3\xa4varaiset ihmiset, jotka eiv\xc3\xa4t olleet perehtyneet lainojen ehtoihin, saatiin houkutelluksi riskeihin, joita he eiv\xc3\xa4t ymm\xc3\xa4rt\xc3\xa4neet. Toiminnalla oli valtion tuki talletustakuina. Stiglitz kritisoi rahoitusalan muuttumista p\xc3\xa4\xc3\xa4m\xc3\xa4\xc3\xa4r\xc3\xa4ksi sin\xc3\xa4ns\xc3\xa4, jolloin sen varsinainen teht\xc3\xa4v\xc3\xa4, yhteiskunnan palveleminen on unohdettu._NEWLINE_Kirjassaan Stiglitz suhtautuu skeptisesti Barack Obaman mahdollisuuksiin leikata pankkien valtaa riitt\xc3\xa4v\xc3\xa4sti. Kirja oli kuitenkin jo painettu, kun Obama hyv\xc3\xa4ksyi aloitteita, joihin Stiglitzkin on tyytyv\xc3\xa4inen._NEWLINE_Taloustoimittaja Matias M\xc3\xb6tt\xc3\xb6l\xc3\xa4n mukaan Stiglitzin analyysit ovat osuvia, mutta t\xc3\xa4m\xc3\xa4n uudistusehdotuksia yhteis\xc3\xb6llisyyden syntymisest\xc3\xa4 Yhdysvaltoihin h\xc3\xa4n ei pid\xc3\xa4 kovin onnistuneina.'